Notă informativă

la proiectul Hotărârii de Guvern pentru aprobarea Metodologiei de calculare a tarifelor la serviciile prestate, a Nomenclatorului și a tarifelor serviciilor prestate contra plată de Laboratorul de Referință de Mediu din cadrul Agenției de Mediu

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul hotărârii Guvernului pentru aprobarea Metodologiei de calculare a tarifelor la serviciile prestate, a Nomenclatorului și a tarifelor serviciilor prestate contra plată de Laboratorul de Referință de Mediu din cadrul Agenției de Mediu este elaborat de către Ministerul Mediului în comun cu Agenția de Mediu. |
| **2. Condițiile ce au impus elaborarea proiectului de act legislativ și finalitățile urmărite** |
| Proiectul de hotărâre a Guvernului este elaborat în scopul asigurării cadrului normativ pentru reglementarea tarifelor la prestarea serviciilor de laborator de către Laboratorul de Referință de Mediu din cadrul Agenției de Mediu.Potrivit pct. 10, subpct.7) din Regulamentul cu privire la organizarea și funcționarea Agenției de Mediu, aprobat prin Hotărîrea Guvernului nr. 549/2018, Agenția este în drept „ să acorde servicii contra plată în domeniile sale de activitate, conform nomenclatorului serviciilor contra plată, metodologiei de calcul şi cuantumului tarifelor la serviciile prestate, aprobate de către Guvern”. La fel și art. 24, alin. (8) din Legea nr. 234/2021 cu privire la serviciile publice stabilește că ,Nomenclatorul serviciilor publice cu plată prestate de către autoritățile/instituțiile publice bugetare și mărimea tarifelor la servicii se stabilesc de către Guvern sau, după caz, de către autoritățile administrației publice locale, în funcție de bugetul de la care se finanțează autoritatea/instituția respectivă”. Ținînd cont că, Laboratorul de Referință de Mediu din cadrul Agenției de Mediu a fost creat în a.2018, în urma fuzionării laboratoarelor responsabile de monitoringul componentelor de mediu din cadrul Serviciului Hidrometeorologic de Stat și a laboratoarele responsabile de investigații a cazurilor de poluare a mediului din cadrul Inspectoratului pentru Protecția Mediului, în activitatea sa acesta utiliza la prestarea serviciilor de laborator pentru persoanele fizice și juridice interesate tarifele aprobate prin Hotărîrea Guvernului nr.330/2006 pentru aprobarea nomenclatoarelor serviciilor prestate gratuit și contra plată de către Serviciul Hidrometeorologic de Stat și a modului de utilizare a mijloacelor speciale ale Serviciului Hidrometeorologic de Stat, tarife utilizate în cadrul SHS pînă la reorganizare. În condițiile în care, recent, prin Hotărîrea Guvernului nr. 494/2023 a fost abrogată Hotărîrea Guvernului nr.330/2006, a apărut necesitatea urgentă de elaborare și aprobare a proiectului *Hătărării de Guverrn pentru aprobarea Metodologiei de calculare a tarifelor la serviciile prestate, a Nomenclatorului și a tarifelor serviciilor prestate contra plată* de Laboratorul de Referință de Mediu din cadrul Agenției de Mediu, pentru ca Agenția de Mediu să poată continua prestarea serviciilor în baza contractelor deja încheiate pe parcursul anului. Pe lîngă situația creată și alte probleme au stat la baza elaborării proiectului, precum:1. lipsa unui cadrul normativ care să reglementeze tarifele pentru serviciile de laborator prestate anume de Laboratorul de referință de Mediu din cadrul Agenției de Mediu (acesta utiliza tarifele stabilite pentru aceleași analize de laborator pentru calitatea mediului care se prestaul de labortaorul în cauză cînd funcționa în cadrul Serviciului Hidrometeorologic de Stat);
2. Aplicarea unor tarife depășite nefundamentate metodologic din punct de vedere a costurilor actuale, care erau elaborate încă în anii 2000-2006 de către Inspectoratul pentru Protecția Mediului și Serviciul Hidrometeorologic de Stat, fără a fi ajustate la situația la zi, lucru care are impact asupra colectării veniturilor planificate în bugetul Agenției de Mediu;
3. Nesatisfacerea numărului vast de solicitări a agenților economici de prestare a serviciilor de laborator.
 |
| **3. Descrierea gradului de compatibilitate pentru proiectele care au ca scop armonizarea****legislației naționale cu legislația Uniunii Europene** |
| Proiectul hotărârii Guvernului nu conține norme privind armonizarea legislației naționale cu legislația Uniunii Europene, precum și norme incompatibile cu prevederi legislației naționale și ale legislației Uniunii Europene. Totodată, proiectul va contribui la crearea unui cadrul legal favorabil pentru armonizarea legislației naționale cu reglementările comunitare aferente domeniului de mediu prin satisfacerea cererilor de prestare a serviciilor de laborator în scopul obținerii autorizațiilor pentru diferite tipuri de activități. |
| **4. Principalele prevederi ale proiectului și evidențierea elementelor noi** |
| Proiectul Hătărării de Guverrn pentru aprobarea Metodologiei de calculare a tarifelor la serviciile prestate, a Nomenclatorului și a tarifelor serviciilor prestate contra plată de Laboratorul de Referință de Mediu din cadrul Agenției de Mediu aprobă: 1. *Metodologia de calculare a tarifelor la serviciile prestate de către Laboratorul de Referință de Mediu din cadrul Agenției de Mediu* (Anexa nr. 1), care stabilește modul de calculare a tarifelor pentru serviciile prestate contra plată de către Laboratorul de Referință de Mediu din cadrul Agenției de Mediu și structura costurilor utilizate la calcularea tarifelor care cuprinde costurile directe, indirecte și operaționale aferente acordării serviciilor contra plată. Tarifele sunt stabilite la o rată forfetară, calculate separat pentru fiecare tip de serviciu prestat.
2. *NOMENCLATORUL și tarifele serviciilor prestate contra plată de către Laboratorul de Referință de Mediu din cadrul Agenției de Mediu (Anexa nr. 2). Acesta* este divizat pe mai multe compartimente în funcție de domeniile de competență ale Agenției de Mediu și conține serviciile ce urmează a fi prestate pentru sol, apă de suprafață/subterană/apă uzată/precipitații, aer atmosferic/susrse punctiforme de poluare a aerului, radioactivitate cît și pentru eliberarea informației evaluate.
 |
| **5. Fundamentarea economico-financiară** |
| Proiectul propus nu necesită alocarea resurselor financiare suplimentare de la bugetul de stat sau din alte surse. Sursele financiare acumulate în rezultatul prestării serviciilor de laborator sunt considerate în sensul art. 43 al Legii nr. 181/2014 privind finanțele publice și responsabilitatea bugetar fiscală, *venituri colectate de Agenția de Mediu* și se utilizează, alături de veniturile generale şi sursele de finanţare, pe măsura încasării lor pentru finanţarea cheltuielilor aprobate în bugetul Agenției de Mediu pentru întreținerea instituției și pentru procurarea reactivelor și consumabilelor necesare pentru Laborator, fără a fi condiţionate pentru anumite cheltuieli.  |
| **6. Modul de încorporare a actului în cadrul legislativ în vigoare** |
| Proiectul de hotărîre a Guvernului este în conformitate cu art. 43 al Legii nr. 181/2014 privind finanțele publice și responsabilitatea bugetar fiscală, Legea nr. 234/2021 cu privire la serviciile publice, Hotărîrea Guvernului nr. 549/2018 ș.a. Conform prevederilor art. 11 al Legii nr. 234/2021 Agenția de Mediu urmează să înregistreze în Registrul de stat al serviciilor publice, serviciile din Nomenclator, iar potrivit art. 12 să aprobe un Regulament cu privire la organizarea și prestarea serviciilor publice respective. |
| **7. Avizarea și consultarea publică a proiectului** |
| Proiectul Hătărării de Guverrn pentru aprobarea Metodologiei de calculare a tarifelor la serviciile prestate, a Nomenclatorului și a tarifelor serviciilor prestate contra plată de Laboratorul de Referință de Mediu din cadrul Agenției de Mediu urmează să fie avizat de către Cancelaria de Stat, Ministerul Finanțelor, Ministerul Economiei și Digitalizării, Ministerul Sănătății și Ministerul Justiției. Concomitent, în vederea respectării prevederilor Legii nr. 100/2017 cu privire la actele normative și Legii nr. 239/2008 privind transparența în procesul decizional, Ministerul Mediului va publica pe pagina web:www.particip.gov.md, proiectul pentru consultările publice. |
| **8. Constatările expertizei anticorupție** |
| În temeiul art. 34 şi 35 din Legea nr. 100/2017 cu privire la actele normative, proiectul urmează a fi supus expertizei anticorupție. |
| **9. Consultările expertizei de compatibilitate** |
| Proiectul hotărârii Guvernului nu conține norme privind armonizarea legislației naționale cu legislația Uniunii Europene, precum și norme incompatibile cu prevederi legislației naționale și ale legislației Uniunii Europene. |
| **10. Constatările expertizei juridice** |
|  |
| **11. Constatările altor expertize** |
| Nu sunt necesare |